AZ ENCSI VÁROSI MŰVELŐDÉSI KÖZPONT 

ÉS KÖNYVTÁR 
GYÜJTŐKÖRI SZABÁLYZATA

1. A könyvtár típusa, nagysága, feladatköre, munkaszervezete
Encs város nyilvános közkönyvtára a Művelődési Központ épületében helyezkedik el. Feladatait felnőtt- és gyermekrészleg, helytörténeti gyűjtemény, valamint audiovizuális gyűjtemény működtetésével látja el. Gyűjti, feldolgozza és a település lakóinak, az idelátogató üdülővendégeknek, a város vonzáskörzetében élőknek rendelkezésére bocsátja mindazokat a könyveket és egyéb dokumentumokat, amelyek segítik:

· az önművelést, önképzést; 

· a köz- és szakmai ügyekben való tájékozódást; 

· az információszerzést; 

· az alap-, közép- és válogatva a felsőfokú tananyag kiegészítését, elmélyítését; 

· a szabadidő hasznos eltöltését. 
2. A könyvtár környezete
A gyűjtemény alakítását, az állománygyarapítást a könyvtár típusából, a könyvtári rendszeren belül elfoglalt helyéből adódó követelményeken túl meghatározza a társadalmi és helyi környezet, ahol tevékenységét kifejti.     Encs 6800 lakosú kisváros. A történelmi emlékek mellett Abaúj páratlan természeti adottsági is számtalan látogatót vonzanak. Az érintetlen Hernád folyó, a vadregényes hegyek különleges felüdülést, felöltődést adnak a pihenni vágyóknak. 
Az Észak-magyarországi régióhoz tartozó Borsod-Abaúj-Zemplén megye északi felében található kistérség magába foglalja a Keleti-Cserehát tájegység, valamint a Hernád-völgy és az Abaúji-Hegyalja tájegységek középső részét.                    A városban 2 általános iskola 1 gimnázium és szakközépiskola   1 szakiskola és 1 kollégium működik.
3. A könyvtár állománya, feladata, működése

A könyvtárban a tiszta állomány közel 39 ezer kötet könyv, folyóirattár mellett az utóbbi időben – az olvasói igényeket követve - egyre gyarapodó hangoskönyv-állomány és DVD-filmtár található.
Az intézmény nyilvános közkönyvtárként általános gyűjtőkörű könyvtár, települési ellátási feladattal: gyűjteményével ill. a magyar könyvtári rendszer szolgáltatásainak közvetítésével a város és környéke lakosságának könyvtári ellátását biztosítja.

Kiemelt feladatként gyűjti, őrzi, feldolgozza és rendelkezésre bocsátja a városra és környező településekre vonatkozó szakirodalmat.

3. A könyvtár alaptevékenysége

Könyvtári tevékenység, amelynek egyik legfontosabb feladata:

· A könyvtári dokumentumok kölcsönzése, helyben használati lehetősége és a könyvtári tevékenységgel összefüggő korszerű egyéb szolgáltatások biztosítása
· A könyvtári gyűjtemény folyamatos fejlesztése, korszerű feltárása, előírásnak megfelelő őrzése, gondozása és rendelkezésre bocsájtása

· A könyvtár és a nyilvános könyvtári rendszer dokumentumairól és szolgáltatásairól rendszeres tájékoztatás. Más könyvtárak állományai és szolgáltatásai (Országos Dokumentumellátó Rendszer) elérésének biztosítása.

4. A gyűjtőkör kialakításánál figyelembe veendő tényezők
A gyűjtemény kialakításánál objektív tény a költségvetési keret, amely befolyásolja a beszerzendő dokumentumok körét, típusát és darabszámát. A költségvetés tervezésekor törekedni kell az optimális anyagi fedezet biztosítására, hogy az alábbi tényezőket maradéktalanul figyelembe vehessük:

Az állományalakítás elvei:

· a településen a városi könyvtár az egyetlen nyilvános közkönyvtár
· a beiratkozott általános és középiskolai tanulók száma magas, az iskolai könyvtárak tevékenységét kiegészíti szolgáltatásaival
· a környező kistelepülések természetes központja a város, ezért az ott lakók is nagy számban beiratkoznak
· az egyetemeken, főiskolákon tanulók igényeit is figyelembe kell venni a kézikönyvek szerzeményezésénél
· a gazdasági struktúra folyamatos változása, a munkanélküliség mértéke miatt sokan vesznek részt átképzésben, továbbképzésben
· a várost körülvevő turisztikai látványosságok, kirándulóhelyek ide vonzott turistái számára teljes körű idegenforgalmi tájékoztatása
· a továbbtanulás miatt megnőtt a nyelvkönyvek, idegennyelvű irodalom iránti igény
· a számítástechnika, informatika a gazdaság, de a non-profit szféra minden ágában teret nyert, a számítógépes információhordozók a könyvtári munka alapjául is szolgálnak; a könyvtári adatbázisok, CD-ROM-ok a tájékoztatás alapeszközei
· megnőtt az igény a nem hagyományos könyvtári dokumentumok, CD-k, videokazetták, hangoskönyvek iránt
A szerzeményező munka feltételei:

· Nagy gyakorlattal rendelkező könyvtári szakember
· Megfelelő pénzügyi keretösszeg

· A potenciális és valós igények ismerete

· A meglévő minőség megtartása és fokozása

5. A gyűjtőkör részletes leírása
A könyvtár állománya a felnőtt részlegben és a hozzá kapcsolódó külön gyűjteményekben: a könyvek tartalma, tárgya alapján az ETO szerint van elhelyezve.

A könyvállomány: 

· Szakirodalom (tudományos és ismeretterjesztő művek)
· Szépirodalom állományrészre tagolódik
Különgyűjtemények:

· Gyermekrészleg
· Helyismereti gyűjtemény
· Speciális gyűjtemény gyengén látók részére
Már nem gyarapodó, de őrzött gyűjtemény: 
· Videókazetták

6. A gyűjtemény ETO szerinti tagozódása
000 Általános Művek:

A tudomány és a kultúra általános kérdéseivel, a tudományos ismeretekkel általánosságban foglalkozó lexikonok, kézikönyvek és ismeretterjesztő művek válogatva. Az információ, a művelődés, kultúra, sajtó történetével foglalkozó kézi- és ismeretterjesztő könyvek. A könyvtárral foglakozó szakirodalom segédkönyvtári szinten, segítve a középszintű szakmai oktatást is.
100 Filozófia, Pszichológia:
A lét-, szellem- és természetfilozófia; a pszichológia, logika, erkölcstan, esztétika szaklexikonai, klasszikusainak alapművei; kézikönyvei, ismeretterjesztő irodalma válogatva.
A kölcsönözhető állományrészben válogatva szerzeményezzük a neves filozófusok, pszichológusok tanulmányait

200 Vallás, Teológia

A vallásfilozófia és vallástörténet lexikonai, kézikönyve, ismeretterjesztő munkái válogatva. A nagy világvallások történetéről, értelmezéséről szóló szakirodalom. Válogatva szerezzük be az un. Vallásos sikerkönyveket.

300 Társadalomtudományok

A társadalomtudományok elméletéről és módszertanáról szóló néhány alapvető mű; a szociológia kézikönyvei, ismeretterjesztő munkák válogatva; statisztikai évkönyvek, zsebkönyvek válogatva; a politika, közgazdaságtan, jogtudomány, nevelés és oktatás szaklexikonai, kézikönyvei válogatva (a felsőoktatás igényeit is figyelemmel kísérve), ismeretterjesztő munkák válogatva.
500 Matematika és természettudományok

Általános természettudományi kézikönyvek és lexikonok; az egyes tudományágak (matematika, csillagászat, fizika, kémia, biológia stb.) szaklexikonai, kézikönyvei válogatva, az ismeretterjesztő irodalom, feladatgyűjtemények az alap- és középfokú ismereteket követve.
600 Alkalmazott tudományok
Ezen tudományok (orvostudomány, mérnöki tudományok, technika, közlekedés, egészségügy, mezőgazdaság, háztartás, vegyipar, egyes iparágak, építőipar stb.) lexikonai, kézikönyvei erős válogatással, a helyi gazdasági sajátosságokat figyelembe véve. Ismeretterjesztő szinten a természetes gyógymódokról, biogazdálkodásról szóló könyvek; mezőgazdaságnál a kistermelőknek szóló kiadványok; válogatva a szakácskönyvek, hobbytevékenységet segítő munkák.
700 Művészet, Szórakozás, Sport

Átfogó művészeti lexikonok, kézikönyvek válogatva, az egyes művészeti ágak történetét és stílusirányzatait tárgyaló kézikönyvek és ismeretterjesztő munkák válogatva; képzőművészeti albumok erős válogatással. A zene, film, színház ismeretterjesztő munkái; nagy alkotók, művészek életrajzai, önéletírásai. A sport történetéről kézikönyvek, az egyes sportágak szabálykönyvei válogatva, ismeretterjesztő munkák válogatva.

800 Nyelv és irodalom

A nyelvtudomány kézikönyvei válogatva, a magyar nyelv története és nyelvtana, egyes nyelvek nyelvkönyvei és szótárai válogatva; az irodalomtudomány kézikönyvei válogatva, lexikonok. Az egyes népek irodalomtörténete, kiemelve a magyar nyelvű irodalom története. A szépirodalomból a világ- és a magyar irodalom klasszikusainak művei, a kortárs írók művei válogatva, a bestseller és ponyva irodalom válogatva.

900 Földrajz, Életrajz, Történelem

Szaklexikonok és kézikönyvek válogatva, az egyetemes és magyar történelem ismeretterjesztő könyvei válogatva, nagyobb hangsúlyt fektetve a magyarok történetére általában. Segíteni kell a középszintű oktatást az új szemléletű szakmunkák beszerezésével. Földrajznál az egyes országok; hazánk tájainak, városainak útikönyveire, az útleírásokra kell nagyobb hangsúlyt fektetni. Országtérképek válogatva, hazánk tájegységeinek, nagyobb városainak térképei.

7. A könyvtári gyűjtemény tagozódása
· Kölcsönzői állomány: a könyvtár legnagyobb állományrésze, ide tartoznak a szépirodalmi művek, az ismeretterjesztő- és szakirodalom nagy része. Funkcióját tekintve felnőtt- és gyermek anyagra tagolódik.
· Kézikönyvtár: ide tartoznak a nem kölcsönözhető lexikonok, kézikönyvek, adattárak, jogszabálygyűjtemények
· Segédkönyvtár: A könyvtári munka viteléhez szükséges dokumentumok: szabványok, bibliográfiák, egyetemi és főiskolai jegyzet, kézikönyvek, nemzeti és társadalmi ünnepek, családi ünnepélyek megrendezéséhez szükséges műsoros füzetek, verseskötetek és egyéb kiadványok kerülnek ide.

· Periodika gyűjtemény: ide tartoznak a folyóiratok, heti és napilapok. Teljességre törekedve a városban megjelenő Encsi Hírek c. lapra.
· Audio-vizuális gyűjtemény: DVD-k, videokazetták, hangoskönyvek
· Helytörténeti gyűjtemény: Adott településen működő közkönyvtár felelős a településre vonatkozó információk összegyűjtéséért, feltárásáért, megőrzéséért és szolgáltatásáért. A helyismereti gyűjtőmunka a város és vonzáskörzetéhez tartozó települések életéhez, történetéhez köthető, a nyilvánosság számára megjelentetett információk, ill. dokumentumok gyűjtésére és a helyi alkotók műveire terjed ki.
· Speciális gyűjtemény: a gyengén látók részére, öregbetűs, hangoskönyvek gyűjteménye

Bővítésük, fejlesztésük folyamatos.

8. A beszerzés forrásai
· Vétel: Tájékozódás a könyv – és dokumentumpiacon. Az éves dokumentum beszerzési keretösszeg ésszerű felhasználása a Könyvtárellátónál, a könyvesboltoknál.
· Ajándék: Magánszemélyek, köztiszteletben álló neves egyéniségek, írók, hazai és külföldi alapítványok, civil szervezetek dokumentum felajánlása. Encsen és a környező településeken élő írók műveinek dedikált példánya. Olvasók térítésmentes könyv felajánlása.
· NKA pályázata és a Márai –program keretében beszerzett dokumentumok

9. Állománybavétel

A dokumentumok állományba vétele az érvényes szabványok szerint történik.

Minden dokumentum címlapjának verzójára, a 17. oldalra és az utolsó számozott oldalra a könyvtár tulajdonbélyegzőjét és a címleltárkönyv leltári számát rá kell vezetni. Ugyan ez vonatkozik a dokumentum számozott vagy számozatlan mellékleteire is.

10.   Az állomány nyilvántartása
· címleltárkönyv

· csoportos leltárkönyv

· folyóirat nyilvántartás

11.   Az állomány feltárása
· Katalógusokkal (szerzői, cím, szak)
· Megjelenése alapján: cédula és elektronikus

12.   Az állományból való kivonás

A 3/1975. (VIII. 17.) KM-PM együttes rendelet alapján jegyzék készítése a könyvtári állomány ellenőrzéséről (leltározásáról) és az állományból történő törlésről szóló szabályzat kiadásáról.
Az állomány folyamos fenntartása és építése során a könyvtár különös figyelmet fordít a selejtezésre, kivonja állományából az elhasználódott, elrongálódott és elavult dokumentumokat.

A megvásárolt periodikák nagy részét 1-5 éven belül selejtezzük, egyedi döntést igényel, mit őrzünk, s mennyi időre. Szempontként a tartalmi elavulást (szakfolyóiratok), illetve az elhasználódás mértékét vesszük figyelembe, továbbá azt mely periodikumok hozzáférhetők az Interneten és visszamenőleg milyen intervallumban.
A helytörténeti vonatkozású periodikumokat nem selejtezzük.

Encs, 2012. december 29.









Kércsi Tibor

